
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 81 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

79. Τροποποίηση διατάξεων Προεδρικού Διατάγμα¬ 
τος υπ’ αριθμ. 36/2000 (ΦΕΚ 29Α') «Οργανισμός 
Υπουργείου Δικαιοσύνης». 1 

ΑΠΟΦΑΣΕΙΣ 

Τροποποίηση της υπ’ αριθμ. ΣΝΠ 54/27.2.2004 πρά¬ 
ξης, όπως ισχύει, η οποία αφορά τα μέσα και δια¬ 
δικασίες εφαρμογής της νομισματικής πολιτικής 
από την Τράπεζα της Ελλάδος. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 79 
Τροποποίηση διατάξεων Προεδρικού Διατάγματος υπ’ 
αριθμ. 36/2000 (ΦΕΚ 29Α') «Οργανισμός Υπουργείου 
Δικαιοσύνης». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 20 του ν. 2503/1997 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις» (ΦΕΚ 
107 Α'). 

β. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

2. Την υπ’ αριθμ. ΔΙΔΚ/Φ.1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (ΦΕΚ 527Β'). 

3. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 1432 Β'). 

4. Το γεγονός ότι από τις διατάξεις του παρόντος 
προκαλείται δαπάνη σε βάρος του κρατικού προϋπο¬ 
λογισμού ύψους επτακοσίων ογδόντα (780) ευρώ ετη- 

σίως, η οποία θα καλύπτεται από τις πιστώσεις που 
θα εγγράφονται στον προϋπολογισμό του Υπουργείου 
Δικαιοσύνης (Ειδικό φορέα 17-110 και ΚΑΕ 0227). 

5. Την υπ’ αριθμ. 41/2006 Γνωμοδότηση του Συμβουλί¬ 
ου της Επικράτειας μετά από πρόταση του Υπουργού 
Δικαιοσύνης και των Υφυπουργών Εσωτερικών, Δημό¬ 
σιας Διοίκησης και Αποκέντρωσης και Οικονομίας και 
Οικονομικών, αποφασίζουμε: 

Αρθρο 1 

Το άρθρο 6 του Προεδρικού Διατάγματος 36/2000 
«Οργανισμός Υπουργείου Δικαιοσύνης» (ΦΕΚ 29Α') αντι¬ 
καθίσταται ως ακολούθως: 

«Άρθρο 6 

ΔΙΕΥΘΥΝΣΗ ΝΟΜΟΘΕΤΙΚΟΥ ΣΥΝΤΟΝΙΣΜΟΥ 
ΚΑΙ ΕΙΔΙΚΩΝ ΔΙΕΘΝΩΝ ΝΟΜΙΚΩΝ ΣΧΕΣΕΩΝ 

1. Η Διεύθυνση συντονίζει τη λειτουργία των υποκειμέ¬ 
νων της οργανικών μονάδων και επιμελείται τη νόμιμη και 
ταχεία άσκηση των αρμοδιοτήτων τους. Καταρτίζει πρό¬ 
γραμμα διοικητικής δράσης των υπαγομένων σε αυτήν 
υπηρεσιακών μονάδων σε συνεργασία με τους καθ’ ύλην 
αρμοδίους προϊσταμένους αυτών και τα εξειδικευμένα δι¬ 
οικητικά στελέχη της, ώστε να καταστεί αποτελεσματική 
και αποδοτική η άσκηση των κατά νόμο αρμοδιοτήτων 
τους. Επιμελείται την αξιοποίηση και αξιολόγηση του 
υπηρετούντος ανθρώπινου δυναμικού, με κριτήριο τα 
τυπικά και ουσιαστικά του προσόντα και την κατά περί¬ 
πτωση εξειδικευμένη επαγγελματική του κατάρτιση. Εν¬ 
θαρρύνει την ανάληψη δημιουργικών πρωτοβουλιών από 
το προσωπικό της και διασφαλίζει την εφαρμογή των 
κανόνων διοικητικής δεοντολογίας, ασκώντας έλεγχο 
και απονέμοντας αμοιβές, με γνώμονα την ενότητα των 
ασκουμένων διοικητικών λειτουργιών της. Η Διεύθυνση 
ασκεί τις αρμοδιότητές της με σκοπό τον αποτελεσμα¬ 
τικό συντονισμό των υπηρεσιών του Υπουργείου κατά 
τη διαδικασία προπαρασκευής του νομοθετικού έργου, 
την προώθηση της συνεργασίας σε θέματα δικαιοσύνης 
στο πλαίσιο της Ευρωπαϊκής Ένωσης και άλλων Διεθνών 
Οργανισμών ή με τρίτες χώρες και την ένταξη των βα¬ 
σικών τομεακών πολιτικών του Υπουργείου Δικαιοσύνης 
σε αναπτυξιακά προγράμματα σε συνεργασία με τις καθ’ 
ύλην αρμόδιες υπηρεσίες του Υπουργείου. 

2. Η Διεύθυνση συγκροτείται από τις ακόλουθες υπη¬ 
ρεσιακές μονάδες: 

α) Τμήμα Νομοπαρασκευαστικού Έργου 
β) Τμήμα Ευρωπαϊκής Ένωσης 
γ) Τμήμα Διεθνών Οργανισμών 
δ) Τμήμα Συντονισμού Προγραμμάτων και Διεθνών 
Σχέσεων 

ε) Τμήμα Ίσης Μεταχείρισης και Ανθρωπίνων Δικαι¬ 
ωμάτων 

3. Οι αρμοδιότητες των Τμημάτων της Διεύθυνσης 
Νομοθετικού Συντονισμού και Ειδικών Διεθνών Νομικών 
Σχέσεων περιγράφονται ως ακολούθως: 

α) Αρμοδιότητες Τμήματος Νομοπαρασκευαστικού 
Έργου. 

Η επεξεργασία σχεδίων νόμων αρμοδιότητας Υπουρ¬ 
γείου Δικαιοσύνης. Η επεξεργασία σχεδίων νόμων κύ¬ 
ρωσης διμερών και πολυμερών συμβάσεων αρμοδιότη¬ 
τας Υπουργείου Δικαιοσύνης. Η εισήγηση για λήψη των 
αναγκαίων νομοθετικών ή και άλλων μέτρων για την 
ενσωμάτωση στην ελληνική νομοθεσία των νομοθετι¬ 
κών πράξεων της Ευρωπαϊκής Ένωσης και των άλλων 
διεθνών οργανισμών. Η συγκρότηση και παρακολού¬ 
θηση της λειτουργίας των νομοπαρασκευαστικών επι¬ 
τροπών ή ομάδων εργασίας. Η μελέτη και διατύπωση 
παρατηρήσεων σε σχέδια νόμων συναρμοδιότητας του 
Υπουργείου Δικαιοσύνης. Η επιμέλεια κατάθεσης στη 
Βουλή για ψήφιση των σχεδίων νόμων αρμοδιότητας 
του Υπουργείου Δικαιοσύνης, η παρακολούθηση των 
σχετικών διαδικασιών και η ανάληψη όλων των συναφών 
ενεργειών μέχρι τη δημοσίευσή τους. Η μέριμνα έκδοσης 
κανονιστικών πράξεων που αφορούν σε θέματα αστικού 
και ποινικού δικαίου. Η επιμέλεια για τη δημοσίευση 
όλων των νόμων του Κράτους, που ψηφίζονται από τη 
Βουλή. Η τήρηση της Μεγάλης του Κράτους Σφραγίδας. 
Η τήρηση αρχείου και βιβλίου αρίθμησης των νομοθε¬ 
τικών κειμένων του Κράτους και η τήρηση, κατά θέμα, 
ευρετηρίου των νομοθετημάτων του Υπουργείου Δι¬ 
καιοσύνης. Η παρακολούθηση της έναρξης ισχύος των 
κυρουμένων συμβάσεων και η ενημέρωση των αρμοδίων 
υπηρεσιών. Η τήρηση αρχείου συμβάσεων αρμοδιότητας 
του Υπουργείου Δικαιοσύνης. Η απάντηση σε νομικής 
φύσεως ερωτήματα ή αιτήματα συναφή με το αντικεί¬ 
μενο του Τμήματος. Η ενημέρωση των κατά περίπτω¬ 
ση αρμοδίων υπηρεσιών του Υπουργείου Δικαιοσύνης 
επί του συντελουμένου από το Υπουργείο νομοθετικού 
έργου. Η τήρηση βιβλίου τελουμένων υιοθεσιών. Η μέρι¬ 
μνα για την παραλαβή των υποβαλλομένων αναφορών, 
ερωτήσεων, επερωτήσεων και αιτήσεων καταθέσεως 
εγγράφων επί θεμάτων αρμοδιότητος Υπουργείου Δι¬ 
καιοσύνης και η συνεργασία με τις καθ’ύλην αρμόδιες 
υπηρεσίες για την κατάρτιση των σχετικών απαντήσεων 
και την αποστολή τους στη Βουλή σε συνεργασία με το 
Γ ραφείο Υπουργού. Η τήρηση του σχετικού αρχείου κα¬ 
θώς και του αρχείου των εγγράφων που κοινοποιούνται 
υποχρεωτικώς στον Υπουργό Δικαιοσύνης, σύμφωνα με 
τις ισχύουσες διατάξεις, από τις Ανεξάρτητες Διοικη¬ 
τικές Αρχές, τα μέλη των οποίων διορίζονται από τον 
Υπουργό Δικαιοσύνης (Ανεξάρτητη Αρχή Προστασίας 
Δεδομένων Προσωπικού Χαρακτήρα, Ανεξάρτητη Αρχή 
Διασφάλισης του Απορρήτου των Επικοινωνιών), 
β) Αρμοδιότητες Τμήματος Ευρωπαϊκής Ένωσης 
Η συνεργασία με την ΕυρωπάίκήΈνωση και η οργάνω¬ 
ση της συμμετοχής και εκπροσώπησης του Υπουργείου 
Δικαιοσύνης σε ομάδες εργασίας, επιτροπές, Συμβούλια 
Υπουργών και άλλες συναφείς δραστηριότητες. Η πα¬ 


ρακολούθηση των νομικών πράξεων που καταρτίζονται 
στο πλαίσιο της ΕυρωπάίκήςΈνωσης και η διαμόρφωση 
των σχετικών θέσεων και απόψεων του Υπουργείου 
Δικαιοσύνης. Η συνεργασία και η επεξεργασία κοινών 
θέσεων με άλλα συναρμόδια Υπουργεία ή φορείς για 
το συντονισμό και την ενιαία εκπροσώπηση της χώρας 
στα παραπάνω όργανα. Η προώθηση στο Τμήμα Νο¬ 
μοπαρασκευαστικού Έργου των νομικών πράξεων που 
υιοθετούνται στο πλαίσιο της Ευρωπαϊκής Ένωσης για 
την κατάρτιση σχεδίων νόμων για τη θέσπιση των ανα¬ 
γκαίων νομοθετικών μέτρων για την εφαρμογή τους και 
την ένταξή τους στο εθνικό δίκαιο. Η διατύπωση γνώμης 
επί προδικαστικών ερωτημάτων. Οι απαντήσεις σε ερω¬ 
τηματολόγια ή αιτήματα συναφή με το αντικείμενο του 
Τμήματος. Η επιμέλεια διεξαγωγής αξιολογήσεων της 
χώρας, που απορρέουν από μηχανισμούς ελέγχου που 
προβλέπονται από νομικές πράξεις του Συμβουλίου της 
ΕυρωπάίκήςΈνωσης. Η ενημέρωση των κατά περίπτωση 
αρμοδίων υπηρεσιών του Υπουργείου Δικαιοσύνης επί 
των νομικών πράξεων που έχουν υιοθετηθεί και των 
υποχρεώσεων που απορρέουν για τη χώρα. Η τήρηση 
σχετικού αρχείου. 

Η εποπτεία του Ελληνικού Ινστιτούτου Διεθνούς και 
Αλλοδαπού Δικαίου και του Ινστιτούτου Δημοσίου Δι¬ 
εθνούς Δικαίου και Διεθνών Σχέσεων. 

γ) Αρμοδιότητες Τμήματος Διεθνών Οργανισμών 

Η συνεργασία σε θέματα δημοσίου και ιδιωτικού δικαί¬ 
ου με τον Ο.Η.Ε., το Συμβούλιο της Ευρώπης, τον Ο.Ο.Σ.Α. 
και άλλους διεθνείς οργανισμούς και η οργάνωση της 
συμμετοχής και εκπροσώπησης του Υπουργείου Δικαι¬ 
οσύνης σε διασκέψεις Υπουργών, επιτροπές, ομάδες 
εργασίας και άλλες δραστηριότητες στο πλαίσιο των 
οργανισμών αυτών. Η παρακολούθηση των εργασιών 
κατάρτισης των νομικών πράξεων ή συμβάσεων στο 
πλαίσιο των ανωτέρω οργανισμών και η διαμόρφωση 
των θέσεων του Υπουργείου Δικαιοσύνης. Η συνεργασία 
και η επεξεργασία κοινών θέσεων με άλλα συναρμόδια 
Υπουργεία ή φορείς για το συντονισμό και την ενιαία 
εκπροσώπηση της χώρας στα παραπάνω όργανα. Η 
προώθηση των ανωτέρω νομικών πράξεων στο Τμήμα 
ΝομοπαρασκευαστικούΈργου για την κατάρτιση σχεδί¬ 
ων νόμων για την κύρωση συμβάσεων ή την ένταξη στο 
εθνικό δίκαιο άλλων πράξεων, οι οποίες υιοθετούνται 
στο πλαίσιο της συνεργασίας των κρατών μελών των 
ως άνω οργανισμών και τη θέσπιση των αναγκαίων 
νομοθετικών μέτρων για την εφαρμογή τους. Οι απα¬ 
ντήσεις σε συναφή με το αντικείμενο του Τμήματος 
ερωτηματολόγια ή αιτήματα. Η επιμέλεια διεξαγωγής 
αξιολογήσεων της χώρας στο πλαίσιο συμβατικών υπο¬ 
χρεώσεων σε Διεθνείς Οργανισμούς. Η ενημέρωση των 
κατά περίπτωση αρμοδίων υπηρεσιών του Υπουργείου 
επί των νομικών πράξεων που έχουν υιοθετηθεί και των 
υποχρεώσεων που απορρέουν για τη χώρα. Η τήρηση 
σχετικού αρχείου. 

δ) Αρμοδιότητες Τμήματος Συντονισμού Προγραμμά¬ 
των και Διεθνών Σχέσεων 

Η μέριμνα για την εκπόνηση σχεδίων διμερών συμβά¬ 
σεων, η επεξεργασία και διαπραγμάτευση των συμβά¬ 
σεων αυτών σε συνεργασία με τις αρμόδιες υπηρεσίες. 
Η μέριμνα για τη σύναψη διμερών συμφωνιών με τρίτες 
χώρες για παροχή τεχνικής βοήθειας με σκοπό την 
ανάπτυξη σε αυτές του κράτους δικαίου. Η παρακο¬ 
λούθηση και υλοποίηση των προγραμμάτων που συγ- 

χρηματοδοτούνται από την Ευρωπαϊκή Ένωση ή άλλους 
διεθνείς οργανισμούς και αφορούν στην ενίσχυση της 
συνεργασίας των κρατών μελών ή παροχής τεχνικής 
βοήθειας προς τρίτες χώρες σε θέματα δικαιοσύνης και 
η μέριμνα συμμετοχής εθνικών φορέων και εκπροσώπων 
στα προγράμματα αυτά. 

Η παρακολούθηση προγραμμάτων που συγχρηματο- 
δοτούνται από την Ευρωπαϊκή Ένωση, τους Διεθνείς 
Οργανισμούς ή άλλες πηγές για την ανάπτυξη πρω¬ 
τοβουλιών που προωθούν τις τομεακές πολιτικές του 
Υπουργείου Δικαιοσύνης. Η τήρηση τράπεζας δεδομένων 
και η ενημέρωση των καθ’ ύλην αρμοδίων διευθύνσεων 
του Υπουργείου για τη συμμετοχή τους στα προγράμ¬ 
ματα αυτά. Ο οργανωτικός συντονισμός των υπηρεσι¬ 
ών για την ανάπτυξη κοινών δράσεων σε περιπτώσεις 
συναρμοδιότητας περισσοτέρων της μίας υπηρεσιών 
κατά την κατάρτιση αναπτυξιακών προγραμμάτων και η 
εισήγηση για τη σύσταση επικουρικών ομάδων τεχνικής 
υποστήριξης, ανάθεσης συμβουλευτικών υπηρεσιών ή 
μελετών σε συλλογικά όργανα, φορείς ή φυσικά πρόσω¬ 
πα. Η συνεργασία με τις συναρμόδιες υπηρεσίες για την 
προετοιμασία, κατάρτιση, έγκριση και παρακολούθηση 
της εκτέλεσης των αναπτυξιακών προγραμμάτων. 

Η μέριμνα για την καταβολή εισφορών προς εκπλή¬ 
ρωση συμβατικών υποχρεώσεων του Υπουργείου Δι¬ 
καιοσύνης. 

Η μέριμνα, σε συνεργασία με τις αρμόδιες υπηρεσίες, 
για την οργάνωση σεμιναρίων, διασκέψεων, συνεδρίων, 
ημερίδων και επισκέψεων Υπουργών και ξένων αντιπρο¬ 
σωπειών καθώς και κάθε άλλης εκδήλωσης εθιμοτυπι¬ 
κού χαρακτήρα αρμοδιότητας Υπουργείου Δικαιοσύνης. 
Η μέριμνα για την έκδοση των αποφάσεων και των 
χρηματικών ενταλμάτων για την πραγματοποίηση των 
αποστολών και της διαμονής στο εξωτερικό του Υπουρ¬ 
γού, του Γενικού Γραμματέα, λειτουργών της δικαιοσύ¬ 
νης και εκπροσώπων του Υπουργείου Δικαιοσύνης, η 
απόδοση λογαριασμού καθώς και η ανάληψη όλων των 
σχετικών ενεργειών. 

ε) Αρμοδιότητες Τμήματος'Ισης Μεταχείρισης και Αν¬ 
θρωπίνων Δικαιωμάτων 

Η εξέταση των καταγγελιών για παράβαση της αρχής 
της ίσης μεταχείρισης, η διενέργεια προσπάθειας συμ¬ 
φιλίωσης, η σύνταξη και υποβολή στην Επιτροπή «Ίσης 
Μεταχείρισης» πορίσματος σε περίπτωση αποτυχίας 
της συμφιλιωτικής δράσης και η γραμματειακή και επι¬ 
στημονική υποβοήθηση της Επιτροπής, όπως προσδιο¬ 
ρίζονται στο άρθρο 23 του ν. 3304/2005 «Εφαρμογή της 
αρχής της ίσης μεταχείρισης ανεξαρτήτως φυλετικής 
ή εθνοτικής καταγωγής, θρησκευτικών ή άλλων πεποι¬ 
θήσεων, αναπηρίας, ηλικίας ή γενετήσιου προσανατο¬ 
λισμού» (ΦΕΚ 16 Α'). 

Η συστηματική παρακολούθηση των αποφάσεων του 
Ευρωπαϊκού Δικαστηρίου Ανθρωπίνων Δικαιωμάτων 
(ΕΔΑΔ) για θέματα αρμοδιότητας και συναρμοδιότη¬ 
τας του Υπουργείου Δικαιοσύνης και η ενημέρωση των 
δικαστικών λειτουργών για τις αποφάσεις αυτές. 

Η σύνταξη και αποστολή απαντήσεων στην Επιτροπή 
Μονίμων Αντιπροσώπων του Συμβουλίου της Ευρώπης 
επί των ατομικών και γενικών μέτρων συμμόρφωσης 
της χώρας μας στις ως άνω αποφάσεις του Ευρωπαϊκού 
Δικαστηρίου Ανθρωπίνων Δικαιωμάτων. 

Η επεξεργασία και υποβολή προτάσεων για τη λήψη 
των αναγκαίων νομοθετικών μέτρων αρμοδιότητας ή 


συναρμοδιότητας του Υπουργείου Δικαιοσύνης, προ- 
κειμένου να εναρμονιστεί η εθνική νομοθεσία στις απο¬ 
φάσεις του ΕΔΑΔ. 

Άρθρο 2 

Το άρθρο 8 του π.δ/τος 36/2000 «Οργανισμός Υπουρ¬ 
γείου Δικαιοσύνης» (ΦΕΚ 29 Α') τροποποιείται ως ακο¬ 
λούθως: 

1. Στο εδάφιο β) της παραγράφου 3 του άρθρου 8 
προστίθεται νέο εδάφιο που έχει ως εξής: «Η εισήγηση 
για σύναψη διμερών συμβάσεων επί θεμάτων ιδιωτι¬ 
κού δικαίου και η συμμετοχή στη διαπραγμάτευση των 
συμβάσεων αυτών». 

2. Στο εδάφιο γ) της παραγράφου 3 του άρθρου 8 
προστίθεται νέο εδάφιο που έχει ως εξής: «Η εισήγηση 
για σύναψη διμερών συμβάσεων ποινικού περιεχομένου 
και η συμμετοχή στη διαπραγμάτευση των συμβάσεων 
αυτών». 

Άρθρο 3 

Οι διατάξεις του εδαφίου α) της παραγράφου Α.9. του 
άρθρου 26 «Προϊστάμενοι Υπηρεσιών» του π.δ/τος 36/ 
2000 «Οργανισμός Υπουργείου Δικαιοσύνης» (ΦΕΚ 29 
Α') αντικαθίστανται ως εξής: 

«α) Στη Διεύθυνση Νομοθετικού Συντονισμού και Ειδι¬ 
κών Διεθνών Νομικών Σχέσεων η άσκηση καθηκόντων 
προϊσταμένου προϋποθέτει την πολύ καλή γνώση του¬ 
λάχιστον μιας γλώσσας της Ευρωπαϊκής Ένωσης, κατά 
προτίμηση της Αγγλικής, ενώ συνεκτιμάται και η επαρκής 
γνώση περισσοτέρων γλωσσών της Ευρωπαϊκής Ένωσης, 
καθώς και την προγενέστερη συναφή με το αντικείμενο 
της Διεύθυνσης επαγγελματική εμπειρία που αποδεικνύ- 
εται σύμφωνα με τις κείμενες διατάξεις.». 

Άρθρο 4 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευ¬ 
ση και εκτέλεση του παρόντος Διατάγματος. 

Αθήνα, 29 Μαρτίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΔΙΚΑΙΟΣΥΝΗΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

ΑΠΟΦΑΣΕΙ Σ 

Αριθ. 60 (2) 

Τροποποίηση της υπ’ αριθμ. ΣΝΠ 54/27.2.2004 πράξης, 
όπως ισχύει, η οποία αφορά τα μέσα και διαδικασί¬ 
ες εφαρμογής της νομισματικής πολιτικής από την 
Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) Τα άρθρα 2, 35α, και 55 του καταστατικού της 
Τράπεζας της Ελλάδος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


β) Την υπ’ αριθμ. 54/27.2.2004 πράξη Συμβουλίου Νο¬ 
μισματικής Πολιτικής «Κωδικοποίηση και συμπλήρωση 
των διατάξεων της υπ’ αριθμ. ΣΝΠ 45/19.12.2000 πράξης, 
όπως ισχύει, η οποία αφορά τα μέσα και διαδικασίες 
εφαρμογής της νομισματικής πολιτικής από την Τρά¬ 
πεζα της Ελλάδος», όπως τροποποιήθηκε με την υπ’ 
αριθμ. 57/24.5.2005 πράξη Συμβουλίου Νομισματικής 
Πολιτικής. 

γ) Την Κατευθυντήρια Γραμμή ΕΚΤ/2000/7 της Ευρω¬ 
παϊκής Κεντρικής Τράπεζας, σχετικά με τα μέσα και τις 
διαδικασίες άσκησης της νομισματικής πολιτικής του 
Ευρωσυστήματος, όπως τροποποιήθηκε με την Κατευ¬ 
θυντήρια Γραμμή ΕΚΤ/2005/2 και την Κατευθυντήρια 
Γραμμή ΕΚΤ/2005/17. 

δ) Το Καταστατικό του Ευρωπαϊκού Συστήματος 
Κεντρικών Τραπεζών και της Ευρωπαϊκής Κεντρικής 
Τράπεζας, αποφάσισε: 

Να τροποποιήσει τις σχετικές διατάξεις της υπ’ αριθμ. 
ΣΝΠ 54/27.2.2004 πράξης, όπως ισχύουν, και να καθο¬ 
ρίσει τα ακόλουθα: 

Στο Κεφάλαιο V, η παράγραφος Α.2.β αντικαθίσταται, 
ως εξής: 

«Σε ό,τι αφορά ειδικά τίτλους για τους οποίους έχει 
δοθεί εγγύηση, τίτλους των οποίων οι εκδότες είναι 
εγκατεστημένοι σε χώρες της Ομάδας των Δέκα (0-10) 
εκτός Ευρωπαϊκού Οικονομικού Χώρου (ΕΟΧ), καθώς και 


τίτλους που εξασφαλίζονται από περιουσιακά στοιχεία 
( 338 θΙ-ά 3 θ 1 <Θά εθουπίίθδ), η Τράπεζα της Ελλάδος δύ- 
ναται να ζητεί την προσκόμιση επαρκών κατά την κρί¬ 
ση της πληροφοριών και στοιχείων, καθώς και νομικής 
επιβεβαίωσης ή/και νομικής γνώμης, κατά περίπτωση, 
προκειμένου να καθίσταται εφικτή η αξιολόγηση της 
καταλληλότητας των τίτλων σύμφωνα με τους κανόνες 
που ισχύουν εκάστοτε εντός του Ευρωσυστήματος. Η 
Τράπεζα της Ελλάδος δύναται να καθορίζει το ειδικό¬ 
τερο περιεχόμενο και τον τύπο της ως άνω νομικής 
επιβεβαίωσης και νομικής γνώμης.» 

Οι λοιπές διατάξεις της υπ’ αριθμ. ΠΣΝΠ 54/27.2.2004, 
όπως έχει τροποποιηθεί από την υπ’ αριθμ. ΠΣΝΠ 
57/24.5.2005, παραμένουν αμετάβλητες. 

Η παρούσα πράξη ισχύει από την 1η Μάίου 2006. 

Από τις διατάξεις της παρούσας πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη 

Ακριβές Αντίγραφο 
Αθήνα, 12 Απριλίου 2006 

Ο Διευθυντής 
ΠΑΝΑΓΙΩΤΗΣ ΠΛΙΑΤΣΙΚΑΣ 

